## Uredba o izmjenama i dopunama Uredbe o unutarnjem ustrojstvu Ministarstva gospodarstva

### NN 112/1999 (29.10.1999.), Uredba o izmjenama i dopunama Uredbe o unutarnjem ustrojstvu Ministarstva gospodarstva

# VLADA REPUBLIKE HRVATSKE

Na temelju članka 60. stavaka 1. i 2. Zakona o sustavu
državne uprave (»Narodne novine«, br. 75/93, 92/96
i 48/99), Vlada Republike Hrvatske je na sjednici održanoj
28. listopada 1999. godine, donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU MINISTARSTVA GOSPODARSTVA

Članak 1.

U Uredbi o unutarnjem ustrojstvu Ministarstva gospodarstva (»Narodne
novine«, broj 81/99), u članku 19. stavak 2. iza točke
4. dodaju se točke 5. i 6. koje glase:

»5. Odjel za ugovore o gospodarskoj suradnji i ugovore o
poticanju i zaštiti ulaganja

6. Odjel za međunarodnu gospodarsku suradnju.«

Članak 2.

Tekst članka 22. mijenja se i glasi:

»Odjel za dvostrane međunarodne gospodarske odnose predlaže,
priprema i provodi gospodarsku suradnju s pojedinim državama;
osniva, priprema, usklađuje i vodi rad mješovitih odbora
za gospodarsku suradnju s pojedinim državama; predlaže
nadležnim državnim tijelima potrebne gospodarske aktivnosti
u svezi suradnje s pojedinim državama ili skupinama država;
prati i analizira stanje i kretanje bilance razmjene i ukupnih
gospodarskih odnosa s pojedinim državama; promiče
gospodarske i trgovinske interese Republike Hrvatske; surađuje
i usuglašava aktivnosti u međunarodnoj gospodarskoj suradnji
s nadležnim državnim tijelima i drugim institucijama,
te obavlja i druge poslove iz svog djelokruga.

Za obavljanje poslova Odjela za dvostrane međunarodne gospodarske
odnose ustrojavaju se sljedeći odsjeci:

- Odsjek za dvostrane međunarodne gospodarske odnose s europskim
zemljama

- Odsjek za dvostrane međunarodne gospodarske odnose s izvaneuropskim
zemljama.«

Članak 3.

Iza članka 23. dodaje se novi podnaslov i novi članak
23a. koji glasi:

»5. Odjel za ugovore o gospodarskoj suradnji i ugovore o
poticanju i zaštiti ulaganja.

Članak 23a.

Odjel za ugovore o gospodarskoj suradnji i ugovore o poticanju
i zaštiti ulaganja predlaže, priprema i vodi sklapanje
ugovora o trgovinskoj i gospodarskoj suradnji s pojedinim državama;
predlaže, priprema i vodi sklapanje dvostranih međunarodnih
ugovora o poticanju i zaštiti ulaganja; obavlja aktivnosti
vezane uz multilateralni ugovor o zaštiti ulaganja i u tu
svrhu surađuje s OECD, UNCTAD, ICSID, MIGA; surađuje s
međunarodnim državnim tijelima i drugim institucijama
u pripremi i sklapanju ugovora o trgovini i gospodarskoj suradnji
i ugovora o poticanju i zaštiti ulaganja, te obavlja i druge
poslove iz svog djelokruga.

Za obavljanje poslova Odjela za ugovore o gospodarskoj suradnji
i ugovore o poticanju i zaštiti ulaganja ustrojavaju se sljedeći
odsjeci:

- Odsjek za ugovore o gospodarskoj suradnji

- Odsjek za ugovore o poticanju i zaštiti ulaganja.«

Članak 4.

Iza članka 23a. dodaje se novi podnaslov i novi članak
23b. koji glasi:

»6. Odjel za međunarodnu gospodarsku suradnju

Članak 23b.

Odjel za međunarodnu gospodarsku suradnju organizira suradnju
s ministarstvima i institucijama drugih država i među-narodnim
gospodarskim organizacijama; usklađuje i vodi brigu o sudjelovanju
predstavnika Ministarstva gospodarstva u radu međunarodnih
seminara i konferencija; organizira suradnju s drugim upravama
u Ministarstvu i drugim ministarstvima i institucijama državne
uprave; izrađuje izvješća i analize o radu Uprave,
te obavlja i druge poslove iz svog djelokruga.«

Članak 5.

»Ova Uredba stupa na snagu osmog dana od dana objave u »Narodnim
novinama«.

Klasa: 023-03/99-01/06
Urbroj: 5030116-99-4
Zagreb, 28. listopada 1999.

Predsjednik
**mr. Zlatko Mateša,** v. r.

Uredba, NN 112/1999-1831